खोलाले बगाएर एकको मृत्यु
कपिलवस्तुमा खोलाले बगाएर एक वृद्धको मृत्यु भएको छ । मृत्यु हुनेमा बुद्धभूमि नगरपालिका –१ चफेलाका ६४ वर्षीय नुमलाल गैरे रहेको इलाका प्रहरी कार्यालय गोरुसिङ्गेका प्रहरी निरीक्षक नरेशबहादुर शाहीले बताउनुभयो ।
जानु पाण्डे कपिलवस्तु, भदौ १२ गते । कपिलवस्तुमा खोलाले बगाएर एक वृद्धको मृत्यु भएको छ । मृत्यु हुनेमा बुद्धभूमि नगरपालिका –१ चफेलाका ६४ वर्षीय नुमलाल गैरे रहेको इलाका प्रहरी कार्यालय गोरुसिङ्गेका प्रहरी निरीक्षक नरेशबहादुर शाहीले बताउनुभयो ।गुरुङ खोला आसपासमा भैँसी चराउन गएका बेला बाढीले उहाँलाई बगाएको प्रहरीले जनाएको छ । भैँसी चराउँदै गर्दा बाढी आउन लागेपछि खोलापारी रहेको भैँसी फर्काउन जानेक्रममा सोमबार दिउसो ३ बजे खोलाले बगाएको थियो । नेपाल प्रहरी र स्थानीयले खोजतलासको क्रममा मंगलबार बिहान वडा ३ रनगाईमा शव फेला परेको थियो । मृतकको शवको पोष्टमार्टम गरी परिवारका सदस्यलाई जिम्मा लगाइएको प्रहरीले जनाएको छ ।  